আজি দিচপুৰস্থিত আমছুৰ কেন্দ্ৰীয় কাৰ্য্যালয়ত এখন সংবাদমেল অনুষ্ঠিত কৰি এই মন্তব্য কৰে আমছুৰ মুখ্য উপদেষ্টা আজিজুৰ ৰহমানে।
উল্লেখযোগ্য যে, সংগঠনৰ নেতৃত্বৰ মাজত খামখেয়ালি আৰু মতৰ পাৰ্থক্যৰ বাবে যোৱা ২৩ জুলাই দিনা সংগঠনটো দুটা ভাগত বিভক্ত হৈছিল। তাৰ পাছতে আজিজুৰ ৰহমানৰ নেতৃত্বত নতুনকৈ ৫১ জনীয়া কমিটী গঠিত হৈছিল।
ইয়াৰ পূৰ্বেও একাধিকবাৰ সংগঠনটোৰ বিভাজন হৈছিল। মূলতঃ ক্ষমতাৰ যুঁজেই এই বিভাজনবোৰৰ অন্যতম কাৰণ।
কিন্তু অন্তিমবাৰ যোৱা ২৩ জুলাইত দুভাগত বিভক্ত হোৱা সংগঠনটো যোৱা ১২ আগষ্টৰ দিনা আমছুৰ প্ৰতিষ্ঠাপক সভাপতি আব্দুল হাইৰ নেতৃত্বত তথা প্ৰাক্তন বিষয়ববীয়াৰ মধ্যস্থতাত জোৰা লাগে।
আনহাতে, আজিজুৰ ৰহমানক মুখ্য উপদেষ্টা, ৰেজাউল কৰিম সৰকাৰক সভাপতি, আইনুদ্দিন আহমেদক কাৰ্য্যকৰী সভাপতি. মোশ্বাৰফ হুছেইন কবিৰ, আব্দুৰ ৰহমান বিশ্বাস আৰু ইমতিয়াজ হুছেইনক সাধাৰণ সম্পাদক তথা অন্য কেইবাগৰাকীক বিষয়ববীয়াক লৈ পুনৰ এখন কমিটি গঠন কৰা হয়। এই কমিটিখনে একত্ৰিত হৈ ভৱিষ্যৎ দিনবোৰত আমছুৰ হৈ কাম কৰি যাব বুলি সংবাদমেলত মুখ্য উপদেষ্টা আজিজুৰ ৰহমানে জানিবলৈ দিয়ে।
আনহাতে এন আৰ চিৰ খচৰাৰ পৰা বাদ পৰা বৈধ ভাৰতীয়ৰ নাম অন্তৰ্ভুক্ত কৰাৰ ক্ষেত্ৰত সমূহ আমছু কৰ্মীকে নজৰ ৰাখিবৰ বাবে নিৰ্দেশ দিয়া হৈছে বুলি আজিজুৰে সংবাদমেলত জনায়।
"কোনো লোকেই অপ্ৰীতিকৰ পৰিৱেশৰ সৃষ্টি নকৰে। কিন্তু শেষৰজন বৈধ ভাৰতীয়ৰ নামো যাতে এন আৰ চিত অন্তৰ্ভুক্ত হয় তাৰ বাবে চোকা দৃষ্টি ৰাখিবৰ বাবে এন আৰ চিৰ কৰ্তৃপক্ষক চোকা দৃষ্টি ৰাখিবৰ বাবে অনুৰোধ জনাইছো।" এইদৰে কয় আজিজুৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
